CELEX: 52010PC0654
Language: fi
Date: 2010-11-08
Title: Ehdotus: NEUVOSTON ASETUS Norsunluurannikolle annettavan sotilaalliseen toimintaan liittyvän avun rajoittamisesta annetun neuvoston asetuksen (EY) N:o 174/2005 muuttamisesta

FI
FI    FI
 ---pagebreak---                      EUROOPAN KOMISSIO
                                                        Bryssel 8.11.2010
                                                        KOM(2010) 654 lopullinen
                                                        2010/0321 (NLE)
                                             Ehdotus:
                                    NEUVOSTON ASETUS
   Norsunluurannikolle annettavan sotilaalliseen toimintaan liittyvän avun rajoittamisesta
                annetun neuvoston asetuksen (EY) N:o 174/2005 muuttamisesta
   (komission ja EU:n ulkoasioiden ja turvallisuuspolitiikan korkean edustajan yhdessä esittämä)
FI                                                                                               FI
 ---pagebreak---                                         PERUSTELUT
   (1) YK:n turvallisuusneuvosto antoi 15. lokakuuta 2010 Norsunluurannikkoa koskevan
       päätöslauselman 1946(2010), jolla vahvistettiin vuosina 2004 ja 2005 käyttöön otetut
       rajoittavat toimenpiteet. Päätöslauselmassa muutetaan myös aseiden ja
       puolustustarvikkeiden vientikiellon ehtoja siten, että päätöslauselmalla 1572(2004)
       perustettu pakotekomitea voi hyväksyä sellaisten ei-tappavien tarvikkeiden
       toimitukset, joiden tarkoituksena on pelkästään auttaa Norsunluurannikon
       turvallisuusjoukkoja käyttämään vain asianmukaista ja oikeasuhteista voimaa yleisen
       järjestyksen ylläpidossa.
   (2) Neuvosto valmistelee tämän päätöslauselman perusteella parhaillaan Euroopan
       unionista tehdyn sopimuksen 29 artiklaan perustuvaa, Norsunluurannikkoon
       kohdistuvien rajoittavien toimenpiteiden jatkamista koskevaa YUTP-päätöstä, jolla
       saatetaan aseiden ja puolustustarvikkeiden vientikieltoa koskevat poikkeukset YK:n
       turvallisuusneuvoston päätöslauselman 1946(2010) mukaisiksi. YUTP-päätöksessä
       säädetään samanlaisesta poikkeuksesta myös sellaisten tarvikkeiden vientikieltoon,
       joita voidaan käyttää kansallisissa tukahduttamistoimissa.
   (3) Kyseiset rajoittavat toimenpiteet saatetaan voimaan Norsunluurannikolle annettavan
       sotilaalliseen toimintaan liittyvän avun rajoittamisesta annetussa neuvoston
       asetuksessa (EY) N:o 174/2005. Sitä on muutettava näiden muutosten huomioon
       ottamiseksi.
   (4) On aiheellista korvata luettelo tarvikkeista, joita voidaan käyttää kansallisissa
       tukahduttamistoimissa, jotta otetaan huomioon tiettyjen sellaisten tavaroiden kaupasta,
       joita voi käyttää kuolemanrangaistuksen täytäntöönpanoon, kidutukseen ja muuhun
       julmaan, epäinhimilliseen tai halventavaan kohteluun tai rankaisemiseen, annetun
       neuvoston asetuksen (EY) N:o 1236/2005 voimaantulo. Neuvosto vahvisti
       15. joulukuuta 2009 suuntaviivat rajoittavien toimenpiteiden (pakotteiden)
       täytäntöönpanoa ja arviointia varten EU:n yhteisen ulko- ja turvallisuuspolitiikan
       alalla (neuvoston asiakirja 17464/09), ja niiden liitteessä II esitetty luettelo laadittiin
       tätä tarkoitusta varten.
FI                                             2                                                   FI
 ---pagebreak---                                                           2010/0321 (NLE)
                                                 Ehdotus:
                                         NEUVOSTON ASETUS
    Norsunluurannikolle annettavan sotilaalliseen toimintaan liittyvän avun rajoittamisesta
                  annetun neuvoston asetuksen (EY) N:o 174/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215
   artiklan,
   ottaa huomioon Norsunluurannikkoon kohdistuvien rajoittavien toimenpiteiden jatkamisesta
   ... 2010 annetun neuvoston päätöksen 2010/…/YUTP1,
   ottaa huomioon EU:n ulkoasioiden ja turvallisuuspolitiikan korkean edustajan ja komission
   yhteisen ehdotuksen,
   sekä katsoo seuraavaa:
   (1)     Norsunluurannikolle annettavan sotilaalliseen toimintaan liittyvän avun rajoittamisesta
           31 päivänä tammikuuta 2005 annetussa neuvoston asetuksessa (EY) N:o 174/20052
           säädetään sellaisten tarvikkeiden vientikiellosta, joita voidaan käyttää kansallisiin
           tukahduttamistoimiin, ja tietyn teknisen avun, rahoituksen ja rahoitustuen kiellosta.
           Nämä rajoitukset vahvistettiin Norsunluurannikkoon kohdistuvista rajoittavista
           toimenpiteistä 13 päivänä joulukuuta 2004 hyväksytyn neuvoston yhteisen kannan
           2004/852/YUTP3 mukaisesti.
   (2)     Ottaen huomioon YK:n turvallisuusneuvoston 15 päivänä lokakuuta 2010 antama
           päätöslauselma 1946 on aiheellista muuttaa rajoittavia toimenpiteitä siten, että
           sallitaan sellaisten ei-tappavien tarvikkeiden vienti, joiden tarkoituksena on pelkästään
           auttaa Norsunluurannikon turvallisuusjoukkoja käyttämään vain asianmukaista ja
           oikeasuhteista voimaa yleisen järjestyksen ylläpidossa, sekä tällaisiin tarvikkeisiin
           liittyvän teknisen avun, rahoituksen ja rahoitustuen myöntäminen.
   (3)     Luettelo tarvikkeista, joita voidaan käyttää kansallisissa tukahduttamistoimissa, olisi
           päivitettävä asiantuntijoiden antamien suositusten mukaisesti ja ottaen huomioon
           tiettyjen sellaisten tavaroiden kaupasta, joita voi käyttää kuolemanrangaistuksen
           täytäntöönpanoon, kidutukseen ja muuhun julmaan, epäinhimilliseen tai halventavaan
   1
           EUVL L …, …2010, s. …. .
   2
           EUVL L 29, 2.2.2005, s. 5.
   3
           EUVL L 368, 15.12.2004, s. 50.
FI                                                  3                                                FI
 ---pagebreak---          kohteluun tai rankaisemiseen, 27 päivänä kesäkuuta 2005 annettu neuvoston asetus
         (EY) N:o 1236/20054.
   (4)   On aiheellista saattaa unionin toimivaltaa koskeva artikla ajan tasalle lainsäädännön
         viimeaikaisen valmistelukäytännön mukaisesti.
   (5)   Sen vuoksi asetusta (EY) N:o 174/2005 olisi muutettava,
   ON HYVÄKSYNYT TÄMÄN ASETUKSEN:
                                              1 artikla
   Muutetaan asetus (EY) N:o 174/2005 seuraavasti:
   (1)    Korvataan 4 artiklan 1 kohta seuraavasti:
          ”1.   Poiketen siitä, mitä 2 artiklassa säädetään, siinä mainittuja kieltoja ei sovelleta
                a)    aseisiin ja niihin liittyviin tarvikkeisiin liittyvän teknisen avun,
                      rahoituksen ja rahoitustuen myöntämiseen, jos kyseinen apu tai kyseiset
                      palvelut on tarkoitettu yksinomaan Yhdistyneiden Kansakuntien
                      Norsunluurannikolla toteutettavan operaation ja sitä tukevien
                      ranskalaisten joukkojen tukemiseen ja käyttöön,
                b)    pelkästään humanitaariseen tai suojaavaan käyttöön tarkoitettuihin ei-
                      tappaviin puolustustarvikkeisiin, mukaan lukien EU:n, YK:n, Afrikan
                      unionin ja Länsi-Afrikan valtioiden talousyhteisön (ECOWAS)
                      kriisinhallintaoperaatioihin tarkoitetut tällaiset tarvikkeet, liittyvän
                      teknisen avun myöntämiseen, kun myös pakotekomitea on ennakolta
                      hyväksynyt tällaisen toiminnan,
                c)    pelkästään humanitaariseen tai suojaavaan käyttöön tarkoitettuihin ei-
                      tappaviin puolustustarvikkeisiin, mukaan lukien EU:n, YK:n, Afrikan
                      unionin ja ECOWASin kriisinhallintaoperaatioihin tarkoitetut tällaiset
                      tarvikkeet, liittyvän rahoituksen ja rahoitustuen myöntämiseen,
                d)    sellaisiin aseisiin ja niihin liittyviin tarvikkeisiin liittyvän teknisen avun
                      myöntämiseen, jotka on tarkoitettu pelkästään Linas-Marcoussis’n
                      sopimuksen 3 kohdan f alakohdassa tarkoitetun puolustusvoimien ja
                      turvallisuusjoukkojen uudelleenjärjestelyprosessin tueksi tai siinä
                      käytettäväksi, kun myös pakotekomitea on ennakolta hyväksynyt
                      tällaisen toiminnan,
                e)    sellaisiin aseisiin ja niihin liittyviin tarvikkeisiin liittyvän rahoituksen ja
                      rahoitustuen myöntämiseen, jotka on tarkoitettu pelkästään Linas-
                      Marcoussis’n sopimuksen 3 kohdan f alakohdassa tarkoitetun
                      puolustusvoimien ja turvallisuusjoukkojen uudelleenjärjestelyprosessin
                      tueksi tai siinä käytettäväksi,
   4
         EUVL L 200, 30.7.2005, s. 1.
FI                                                4                                                   FI
 ---pagebreak---              f)     sellaisten tarvikkeiden myyntiin tai toimituksiin, jotka siirretään tai
                    viedään Norsunluurannikolle väliaikaisesti kansainvälisen lainsäädännön
                    mukaisesti toimia toteuttavan valtion joukoille ja joiden ainoana ja
                    välittömänä tarkoituksena on helpottaa kyseisen valtion kansalaisten ja
                    niiden kansalaisten evakuointia, joiden osalta kyseinen valtio on
                    vastuussa konsulitoiminnasta Norsunluurannikolla, kun kyseisistä
                    toimista on ilmoitettu ennakolta myös pakotekomitealle,
             g)     sellaisiin ei-tappaviin puolustustarvikkeisiin liittyvän teknisen avun,
                    rahoituksen ja rahoitustuen myöntämiseen, joiden tarkoituksena on
                    pelkästään auttaa Norsunluurannikon turvallisuusjoukkoja käyttämään
                    vain asianmukaista ja oikeasuhteista voimaa yleisen järjestyksen
                    ylläpidossa.”.
   (2) Lisätään 4a artikla seuraavasti:
                                          ”4a artikla
       1.    Poiketen siitä, mitä 3 artiklassa säädetään, viejän tai palvelujen tarjoajan
             sijoittautumisjäsenvaltion liitteessä II mainittu toimivaltainen viranomainen voi
             antaa asianmukaisiksi katsomiensa ehdoin luvan liitteessä I lueteltujen ei-
             tappavien tarvikkeiden myyntiin, toimitukseen, siirtoon tai vientiin tai tällaisiin
             ei-tappaviin tarvikkeisiin liittyvän teknisen avun, rahoituksen tai rahoitustuen
             myöntämiseen todettuaan, että kyseisten ei-tappavien tarvikkeiden
             tarkoituksena on pelkästään auttaa Norsunluurannikon turvallisuusjoukkoja
             käyttämään vain asianmukaista ja oikeasuhteista voimaa yleisen järjestyksen
             ylläpidossa.
       2.    Jäsenvaltion on ilmoitettava muille jäsenvaltioille ja komissiolle kaikista
             1 kohdan nojalla annetuista luvista.
       3.    Lupaa ei anneta, jos on kyse jo tapahtuneesta toiminnasta.”.
   (3) Korvataan 9 artikla seuraavasti:
                                          ”9 artikla
       Tätä asetusta sovelletaan
       a)    unionin alueella sen ilmatila mukaan luettuna;
       b)    jäsenvaltion lainkäyttövallan alaisessa ilma-aluksessa tai muussa aluksessa;
       c)    unionin alueella tai missä tahansa muualla olevaan jäsenvaltion kansalaiseen;
       d)    oikeushenkilöön, yhteisöön tai elimeen, joka on perustettu tai muodostettu
             jonkin jäsenvaltion lainsäädännön mukaisesti;
       e)    oikeushenkilöön, yhteisöön tai muuhun elimeen, jonka                   harjoittama
             liiketoiminta tapahtuu kokonaan tai osittain unionin alueella.”.
FI                                             5                                                 FI
 ---pagebreak---    (4)      Korvataan liite I tämän asetuksen liitteen mukaisesti.
                                              2 artikla
   Tämä asetus tulee voimaan [... päivänä lokakuuta 2010].
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty […].
                                                Neuvoston puolesta
                                                Puheenjohtaja
FI                                                 6                                       FI
 ---pagebreak---                                                  LIITE
                                                ”LIITE I
   Luettelo 3 ja 4a artiklassa tarkoitetuista tarvikkeista, joita voidaan käyttää kansallisissa
   tukahduttamistoimissa
   1.      Seuraavat ampuma-aseet, ampumatarvikkeet ja niihin liittyvät tarvikkeet:
           1.1   ampuma-aseet, jotka eivät kuulu EU:n yhteisen puolustustarvikeluettelon ML 1
                 ja ML 2 kohdissa valvonnan alaisiksi asetettuihin tuotteisiin5;
           1.2   ampumatarvikkeet, jotka on erityisesti suunniteltu 1.1 kohdassa lueteltuja
                 ampuma-aseita varten, sekä niihin erityisesti suunnitellut osat;
           1.3   aseiden       tähtäimet,       jotka    eivät      kuulu    EU:n        yhteisessä
                 puolustustarvikeluettelossa valvonnan alaisiksi asetettuihin tuotteisiin.
   2.      Pommit ja kranaatit, jotka eivät kuulu EU:n yhteisessä puolustustarvikeluettelossa
           valvonnan alaisiksi asetettuihin tuotteisiin.
   3.      Seuraavat ajoneuvot:
           3.1   vesitykillä varustetut ajoneuvot, jotka on erityisesti suunniteltu tai muunnettu
                 mellakantorjuntaa varten;
           3.2   ajoneuvot, jotka on erityisesti suunniteltu tai muunnettu sähköistettäviksi
                 hyökkääjän torjumista varten;
           3.3   ajoneuvot, jotka on erityisesti suunniteltu tai muunnettu esteiden poistamista
                 varten, ballistisesti suojatut rakennuskoneet mukaan lukien;
           3.4   ajoneuvot, jotka on erityisesti suunniteltu vankien ja/tai pidätettyjen
                 kuljettamista tai siirtämistä varten;
           3.5   ajoneuvot, jotka on erityisesti suunniteltu siirrettävien esteiden kuljettamista
                 varten;
           3.6   edellä 3.1–3.5 kohdassa tarkoitettujen ajoneuvojen osat, jotka on erityisesti
                 suunniteltu mellakantorjuntaa varten.
                 Huom. 1:          Tämä kohta ei koske ajoneuvoja, jotka on erityisesti suunniteltu
                       palontorjuntaa varten.
                 Huom. 2:          Edellä 3.5. kohdassa termillä ”ajoneuvot” tarkoitetaan myös
                       perävaunuja.
   4.      Seuraavat räjähdysaineet ja niihin liittyvät tarvikkeet:
   5
          EUVL L 88, 29.3.2007, s. 58.
FI                                                  7                                               FI
 ---pagebreak---       4.1    laitteet ja välineet, jotka on erityisesti tarkoitettu räjähteiden laukaisemiseen
             sähköisesti tai muutoin kuin sähköisesti, mukaan luettuina laukaisulaitteet,
             nallit, sytyttimet, vahvistimet ja sytytyslangat, sekä erityisesti niihin tarkoitetut
             osat; paitsi laitteet ja välineet, jotka on erityisesti tarkoitettu sellaiseen tiettyyn
             kaupalliseen käyttöön, johon kuuluu sellaisten laitteiden tai välineiden
             räjähdyksen avulla tapahtuva käynnistys tai käyttö, joiden tarkoituksena ei ole
             räjähdysten tuottaminen (esim. autojen turvatyynyjen täyttöpumput,
             sprinklereiden käynnistimien sähkösuojaimet);
      4.2    suoraan leikkaavat räjähdysainelataukset, jotka eivät kuulu EU:n yhteisessä
             puolustustarvikeluettelossa valvonnan alaisiksi asetettuihin tuotteisiin;
      4.3    seuraavat muut räjähteet, jotka eivät kuulu EU:n yhteisessä
             puolustustarvikeluettelossa valvonnan alaisiksi asetettuihin tuotteisiin, ja
             samankaltaiset aineet:
             a.     amatoli;
             b.     nitroselluloosa (jossa on yli 12,5 % typpeä);
             c.     nitroglykoli;
             d.     pentaerytritolitetranitraatti (PETN);
             e.     pikryylikloridi;
             f.     2,4,6-trinitrotolueeni (TNT).
   5. Seuraavat suojavarusteet, jotka eivät kuulu EU:n yhteisen puolustustarvikeluettelon
      ML 13 kohdassa valvonnan alaisiksi asetettuihin tuotteisiin:
      5.1    luodinkestävät ja/tai viiltosuojatut liivit;
      5.2    luodin- ja/tai sirpaleenkestävät kypärät, mellakkakypärät, mellakkakilvet ja
             luodinkestävät kilvet.
      Huom.           Tämä kohta ei aseta valvonnanalaiseksi:
             - tarvikkeita, jotka on erityisesti suunniteltu urheiluun;
             - tarvikkeita, jotka on erityisesti suunniteltu työturvallisuutta koskevien
                    vaatimusten täyttämistä varten.
   6. Muut kuin EU:n yhteisen puolustustarvikeluettelon ML 14 kohdassa valvonnan
      alaisiksi asetetut simulaattorit, jotka on tarkoitettu ampuma-aseiden käyttökoulutusta
      varten ja niitä varten erityisesti suunnitellut ohjelmistot.
   7. Muut kuin EU:n yhteisessä puolustustarvikeluettelossa valvonnan alaisiksi asetetut
      pimeänäkö- ja lämpökuvalaitteet sekä kuvanvahvistusputket.
   8. Partateräpiikkilangat.
   9. Sotilas- ja taisteluveitset sekä pistimet, joiden terän pituus on yli 10 cm.
FI                                               8                                                   FI
 ---pagebreak---    10. Tuotantolaitteet, jotka on erityisesti suunniteltu tässä luettelossa lueteltuja tarvikkeita
       varten.
   11. Erityisteknologia, joka on tarkoitettu tässä luettelossa lueteltujen tarvikkeiden
       kehittämistä, valmistamista ja käyttöä varten.”
FI                                             9                                                   FI